alexandrainst/scandi-wiki huggingface dataset:
Djurgårdens IF Dam

Djurgårdens IF Dam er en svensk kvinnelig fotballklubb som spiller i Damallsvenskan.  Laget ble til som en sammenslåing av kvinnelaget til Djurgårdens IF og laget Älvsjö AIK i 2003, og fram til 27. februar 2007 stilte de under navnet Djurgården/Älvsjö.

Som selvstendige lag

Älvsjö AIK
Älvsjö AIK rykket opp til Damallsvenskan i 1992, og debuterte på fjerdeplass. De gjentok fjerdeplassen året etter, mens de i 1994 endte på femteplass. Deretter vant Älvsjö serien fem år på rad, fra 1995 til 1999. Per 2010 har ingen lag gjentatt denne bedriften, og det kan tidligst skje i 2013. Älvsjö vant cupen i 1992, og the Double i 1996 og 1999. Sistnevnte finale slo Älvsjö Djurgårdens IF i finalen, og året etter ble rollene byttet om. Älvsjö endte på en for dem skuffende tredjeplass. Deretter ble det en trejdeplass og i 2002 en fjerdeplass.

Djurgårdens IF
Djurgården på sin side mislyktes i å kvalifisere seg til den første serien, og begynte i divisjonen under. Som Älvsjö debuterte de imidlertid på fjerdeplass året etter. Laget var imidlertid ustabilt, og gikk fra en andre til en femteplass til nedrykk i 1992, samtidig som Älvsjö debuterte. Først i 1997 rykket Djurgården opp igjen, og fikk en sjetteplass i comebacket. Nok en gang var Stockholms-laget ustabilt, og gikk ned til åttende før de endte på fjerdeplass i 2000, plassen bak Älvsjö. De gjentok plassen bak Älvsjö i to år, med andre ord en ny fjerdeplass og så en femteplass.

Sesonger 
Djurgården/Älvsjö

Djurgårdens IF Dam

Sammenslåing
Etter sammenslåingen vant Djurgården/Älvsjö serien to ganger, i 2003- og 2004-sesongen, da de vant The Double. I 2005 vant de cupen og kom til finalen i Mesterligaen i fotball for kvinner, der de tapte mot 1. FFC Turbine Potsdam. På veien mot finalen slo de ut rivalene Umeå IK og også Arsenal LFC. I Damallsvenskan 2009 endte Djurgården på 6.-plass.

Meritter
Älvsjö
 Seriemester 1995, 1996, 1997, 1998 og 1999
 Cupmester 1992, 1996 og 1999

Djurgården (før sammenslåing)
 Cupmester 2000

Djurgården/Älvsjö
 Seriemester 2003 og 2004
 Cupmester 2004 og 2005.

Referanser

Eksterne lenker
 

Fotballag i Sverige
Fotballag etablert i 2003
Sport i Stockholm
Kvinnefotballag
Sport i Sverige i 2003
Aleksandra Kostenjuk

Aleksandra Konstantinovna Kostenjuk (; født 23. april 1984 i Perm) er en russisk stormester og tidligere verdensmester i sjakk for kvinner (2008-2010). Kostenjuk ble stormester i 2004, og er den tiende kvinnen i historien som har oppnådd denne tittelen. I 2008 vant hun verdensmesterskapet i Russland, etter å ha slått favoritten, 14 år gamle Hou Yifan 2,5-1,5 i finalen. 

Ved siden av sjakken har Kostenjuk hatt flere modelloppdrag, blant annet for amerikanske Penthouse, og har også vært på forsiden av blader som Vogue og Elle. Hun refereres ofte til som "sjakkens Anna Kurnikova". Kostenjuk arbeider aktivt for å promotere sjakk, og kvinnesjakk spesielt, og har som motto at "skjønnhet og intelligens hører sammen".

Kostenjuk bor i Miami, sammen med sin mann og datter.

Kostenuk har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.

Referanser

Eksterne lenker 
 
 
 
 

Russiske sjakkspillere
Verdensmestere i sjakk
Europamestere i sjakk
Ungdomsverdensmestere i sjakk
Personer fra Perm
A.S.D. CF Bardolino

ASD CF Bardolino er en italiensk kvinnelig fotballklubb fra Bardolino i nærheten av Veneto. Laget har vunnet Serie A (kvinner) flere ganger.

Historie 
Bardolino begynte i den regionale divisjonen (tredje nivå), og rykket opp med et svært ungt mannskap i 1994. Laget rykket deretter rett opp til Serie A (kvinner) og nådde  semifinalen i Coppa Italia. Første sesong i Serie A ga 7. plass, etterfulgt av flere femteplasser. I 2000/01-sesongen, under sin første kvinnelige trener, Anna Mega, fulgte de opp femteplassen med en finaleplass i cupen, men de tapte 1–0 mot Torres Calcio Femminile. Ettersom Torres også hadde vunnet serien, ble Bardolino representant for cupmestrene i supercupen, der cupvinner og serievinner møtes.  De vant.

Femteplassen ble forbedret i de to neste sesongene med en tredje- og en fjerdeplass i serien. 2003/04-sesongen ble imidlertid en kaotisk og skuffende sesong, og Bardolino endte som sjuende beste lag. Alt forandret seg imidlertid i 2004/05-sesongen. Bardolino vant serien for første gang. Dette markerte også begynnelsen for Bardolinos storhetstid. De fulgte i serien opp med en andreplass, men har siden vunnet de tre siste seriene, og to av de tre siste cupmesterskapene.

Bardolino i Europa
Bardolino har flere ganger vært med i Mesterligaen i fotball for kvinner. Deres første opptreden kom som følge av seieren i 2004/05-sesongen. Deres første sesong, 2005/06-sesongen, ble en uforbeholden skuffelse. Bardolino gikk ut av første kvalifiseringspulje på målforskjell, da østerrikske SV Neulengbach spilte uavgjort mot Bardolino og ellers scoret flere mål. Ettersom Neulengbach var ganske solid sist i neste kvalifiseringspulje er det på ingen måte sikkert at Bardolino hadde blitt en suksess om de så hadde scoret flere mål.

I 207/2008-sesongen var Bardolino at bedre lag. De møtte først relativt uproblematisk motstand, der de spanske mestrene Athletic Club Neskak (Athletic Bilbaos kvinnelag) var de nærmeste motstanderne, men Bardolino slo dem også. Neste hinder var andre kvalifiseringsrunde, der Bardolino nok en gang møtte Neulengbach, men også Arsenal LFC. Bardolino slo Neulengbach knepent og spilte uavgjort mot Arsenal, og kom videre som toer i gruppen til kvartfinalen. Bardolino møtte Brøndby, og kom videre etter straffesparkkonkurranse. I semifinalen møtte Bardolino 1. FFC Frankfurt, og tapte 4-2 borte og 0-3 hjemme. 

Bardolinos tredje deltakelse i mesterligaen året etter gikk også relativt bra. De spilte kvalifisering mot Umeå, og tapte mot Umeå, men slo Valur, og ble det nest beste laget. Bardolino kom til kvartfinalen, men tapte for Olympique lyonnais. Bardolinos fjerde deltakelse i Mesterligaen i fotball for kvinner 2009/2010, var mye kortere og mye mindre imponerende. Som direktekvalifisert gikk Bardolino direkte til sekstendelsfinalen, der de tapte for Fortuna Hjørring.

Fotballag i Italia
Fotballag etablert i 1995
Veneto
Kvinnefotballag
Sport i Italia i 1995
Knud Olai Brekke

Knud Olai Brekke (født 26. oktober 1855 i Herøy på Sunnmøre, død 13. juni 1938 i Bergen) var en norsk skolemann og filolog.

Brekke ble student i 1872 og cand. philol. i 1879. Siden var han lærer ved Aars og Voss’ skole til 1891, da han ble utnevnt til adjunkt ved Hamar offentlige skole. Fra 1898 til 1927 var han rektor ved Bergen katedralskole.

Brekke forfattet lære- og lesebøker i engelsk, og var fra 1898 medlem av undervisningsrådet. Som filolog skrev han om gammelfransk formlære, og skrev en avhandling «Bidrag til dansk-norskens lydlære» (1881). Han bidro dessuten til tidsskriftet Arkiv for nordisk filologi.

Referanser

Kilder 

Norske pedagoger
Norske skoleledere
Norske filologer
Personer fra Herøy kommune i Møre og Romsdal
Rektorer ved Bergen katedralskole
Viktor Pfeifer

Viktor Pfeifer (født 16. mai 1987 i Graz) er en østerriksk kunstløputøver. Han har vunnet det nasjonale østerrikske mesterskapet fem ganger (i 2003, 2005, 2006, 2009 og 2010). Pfeifer representerte Østerrike under Vinter-OL 2006, der han fikk en 22.-plass.

Før 2006/2007-sesongen flyttet han til USA for å kunne konkurrere for USA, men han kom seg ikke videre til det amerikanske mesterskapet. Han gikk da tilbake til å konkurrere for Østerrike igjen.

Program 
I 2009-2010 har Pfeifer hatt følgende program:

Resultater

Eksterne lenker 
 
  Viktor Pfeifer -Profil på ISU sine sider.

Østerrikske kunstløpere
Deltakere for Østerrike under Vinter-OL 2006
Kunstløpere under Vinter-OL 2006
Deltakere for Østerrike under Vinter-OL 2010
Kunstløpere under Vinter-OL 2010
Deltakere for Østerrike under Vinter-OL 2014
Kunstløpere under Vinter-OL 2014
Personer fra Graz
Fødsler i 1987
Artikler i skøytesportprosjektet
Øll

Øll eller ol er en gammel mengdeenhet som har blitt benyttet i Skandinavia, ofte i telling av fisk. En øll var lik 80 enheter/stykker og tilsvarte 1/3 meis, 4 snes eller 8 vorder. Øll blir i noen tilfeller også kalt voll, spesielt i forbindelse med telling av fisk.

Mengdeenheter
Gamle måleenheter
Tallord
Margot Boer

Margot Madelaine Boer (født 7. august 1985 i Woubrugge) er en nederlandsk skøyteløper. Hun har spesialisert seg på de tre korteste distansene, 500 m, 1 000 m og 1 500 m.

Boer debuterte i verdenscupen i desember 2004. Hun vant sølvmedalje på 500 meter og bronsemedalje på 1 000 meter i junior-EM i Innsbruck i 2006. Under Vinter-OL 2014 i Sotsji tok hun bronse på både 500 m og 1000 m.

Personlige rekorder

Eksterne lenker 
 
  
 Margot Boer hos Skateresults
 
 Offisiell nettside av Team Liga 
Bilder
 Bilder av Margot Boer hos DESGphoto

Nederlandske skøyteløpere
Olympiske bronsemedaljevinnere for Nederland
Olympiske bronsemedaljevinnere i hurtigløp på skøyter
Deltakere for Nederland under Vinter-OL 2010
Skøyteløpere under Vinter-OL 2010
Medaljevinnere under Vinter-OL 2014
Deltakere for Nederland under Vinter-OL 2014
Skøyteløpere under Vinter-OL 2014
Deltakere for Nederland i enkeltdistanse-VM på skøyter
Nederlandske mestere i hurtigløp på skøyter – Sprint
Nederlandske mestere i hurtigløp på skøyter – Enkeltdistanse
Personer fra Kaag en Braassem
Artikler i skøytesportprosjektet
Garching

Garching bei München er en liten by sør i Landkreis München i Tyskland rett ved den nordlige grensen til Østerrike. Byen er vennskapsby med den norske kommunen Lørenskog.

Referanser

Eksterne lenker 
 

Byer i Bayern
Lørenskoghallen

Lørenskoghallen er en innendørs sportshall i Lørenskog kommune.

Idrettshaller i Norge
Idrettsanlegg i Viken
Sport i Lørenskog
Basketballhaller i Norge
Byggverk i Lørenskog
Deutsche Werke

Deutsche Werke (Deutsche Werke AG) var et tysk skipsbyggingsselskap som ble grunnlagt i 1925 da Kaiserliche Werft Kiel og andre verft fusjonerte. Det ble etablert som en følge av Versaillestraktaten etter første verdenskrig som tvang den tyske forsvarsindustrien til å bli mindre. Selskapet var eid av myndighetene i Weimarrepublikken og dets hovedkontor lå i Berlin. Verftet var aktivt frem til slutten av andre verdenskrig.

Deutsche Werke begynte sin virksomhet med å bygge skip, men da det nazistiske partiet kom til makten i 1933 gikk man over til produksjon av krigsskip og på den måten gjøre seg klar til den kommende verdenskrigen. Blant skipene som ble bygget av Deutsche Werke var den tyske slagkrysseren «Gneisenau», krysseren «Blücher», panserskipet «Deutschland», skip tilhørende jagerklassen Zerstörer 1934 og hangarskipet «Graf Zeppelin». Det sistnevnte skipet ble aldri ferdigstilt eller tatt i bruk.

Foruten skipsbygging stod Deutsche Werke også bak produksjon av skytevåpen. Spesielt kjent er de såkalte Ortgies-pistolene som var spesielt populære i USA. Pistolene ble utviklet av Heinrich Ortgies. Deutsche Werkes fasiliteter og infrastruktur ble ødelagt under andre verdenskrig som et resultat av allierte bombeangrep. Det lille som stod igjen ble demontert av seiersmaktene etter krigens slutt. 

I 1955 ble skipsverftets områder kjøpt av Howaldtswerke, et annet tysk skipsbyggingsselskap.

Litteratur 
 Eberhard Rössler: Die deutschen Uboote und ihre Werften. Bernard & Graefe Verlag, Koblenz, 1990. ISBN 3-7637-5879-8.

Eksterne lenker 
 u-boot-archiv.de – nettside med info om Deutsche Werke (tysk)
 ortgies.net – informasjon om Ortgies-pistolen (engelsk)
 Britisk luftfoto av Deutsche Werkes anlegg i Kiel fra våren 1942 (engelsk)

Etableringer i 1925
Tyske industriselskaper
Kiel
Credit default swap

Credit default swap (CDS, norsk: «kredittapsforsikring») er en swapkontrakt mellom to parter for overføring av tredjeparts kreditteksponering. Kjøper av en CDS får kredittbeskyttelse, mens selger garanterer for det underliggende instrumentets kredittverdighet mot betaling. Typiske underliggende instrumenter er obligasjoner og lån, og den antatte risikoen for mislighold på disse gjenspeiles i prisen på kredittbeskyttelsen. Det er ikke nødvendig å eie det underliggende instrumentet i en CDS-avtale. Kjøp og salg av CDS-er foregår gjerne i form av spekulasjon i tredjeparts kredittverdighet eller som forsikring ved direkte eksponering mot produktet.

Finansielle derivater
Fortunatius

se tekst i artikkelen

Fortunatius er en slekt av biller i delgruppen (underfamilien) blærebiller i familiegruppen børstebiller.

Systematisk inndeling med europeiske arter 
Fortunatius har 11 arter i Europa.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

 ordenen biller, Coleoptera
 underordenen Polyphaga
 gruppen (infraorden) Cucujiformia
 overfamilien gnag- og maurbiller, Cleroidea
 familien børstebiller, Melyridae (eventuelt: Blærebiller, Malachiidae)
 underfamilien blærebiller, Malachiinae
 slekt Fortunatius Evers, 1971
 Fortunatius canariensis (Lindberg 1953)
 Fortunatius chamaeleon (Escalera 1921)
 Fortunatius jubilatus Evers 1971
 Fortunatius jucundus (Wollaston 1862)
 Fortunatius laurisilvae Evers 1988
 Fortunatius lozanocaboi Plata 1990
 Fortunatius mencey Evers 1971
 Fortunatius metallicus (Wollaston 1862)
 Fortunatius posticus (Wollaston 1862)
 Fortunatius sparsepubens (Wittmer 1940)
 Fortunatius subextinctus Evers 1990

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider)  ISBN 8712166936

Eksterne lenker 
 
 Fortunatius - Fauna Europaea - om europeiske dyr

Børstebiller
Haplomalachius

se tekst i artikkelen

Haplomalachius er en slekt av biller i delgruppen (underfamilien) blærebiller i familiegruppen børstebiller.

Systematisk inndeling med europeiske arter 
Haplomalachius har 3 arter i Europa.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

 ordenen biller, Coleoptera
 underordenen Polyphaga
 gruppen (infraorden) Cucujiformia
 overfamilien gnag- og maurbiller, Cleroidea
 familien børstebiller, Melyridae (eventuelt: Blærebiller, Malachiidae)
 underfamilien blærebiller, Malachiinae
 slekt Haplomalachius Evers, 1985
 underslekt Flabellomalachius
 Haplomalachius deferreri (Wittmer 1994)
 Haplomalachius flabellatus (Frivaldzsky 1835)
 Haplomalachius hispanus (Perris 1865)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider)  ISBN 8712166936

Eksterne lenker 
 
 Haplomalachius - Fauna Europaea - om europeiske dyr

Børstebiller
Arjen van der Kieft

Arjen van der Kieft (født 17. mai 1985) er en nederlandsk skøyteløper som har spesialisert seg på de lange distansene.

Van der Kieft debuterte i verdenscupen i sesongen 2006/07. Han fikk 10.-plass i sin første 5000 meter i verdenscupen. I junior-EM i Helsingfors i 2005 vant han både 5000 m og 10 000 m.

Personlige rekorder

Eksterne lenker 
 
  Arjen van der Kieft på SpeedskatingResults.com
  Arjen van der Kieft på Jakub Majerski's Speedskating database (Adelskalender distanser og sammenlagt)
  Arjen van der Kieft på www.isu.html.infostradasports.com

Bilder
  Bilder av Arjen van der Kieft på SpeedSkatingPhotos.info/DesgPhoto.com

Nederlandske skøyteløpere
Deltakere for Nederland under Vinter-OL 2010
Skøyteløpere under Vinter-OL 2010
Artikler i skøytesportprosjektet
Fødsler i 1985
Personer fra Haarlemmermeer
Jeremy Abbott (kunstløper)

Jeremy Abbott (født 5. juni 1985 i Aspen i Colorado) er en amerikansk tidligere kunstløper.

Siden 2005/06-sesongen har han konkurrert internasjonalt i seniorsammenheng. Han er amerikansk mester både i 2009, 2010, 2012 og 2014 og representerte USA i Vinter-OL i 2010 og i 2014. Han vant olympisk bronse i lagkonkurransen i 2014 der han representerte USA i kortprogrammet.

Han la opp som aktiv utøver i 2017.

Referanser

Eksterne lenker 
 
 
 Jeremy Abbotts offisielle hjemmeside
 Amerikansk supporterside

Kunstløpere fra USA
Olympiske bronsemedaljevinnere for USA
Deltakere for USA under Vinter-OL 2010
Kunstløpere under Vinter-OL 2010
Medaljevinnere under Vinter-OL 2014
Deltakere for USA under Vinter-OL 2014
Kunstløpere under Vinter-OL 2014
Artikler i skøytesportprosjektet
Fødsler i 1985
Olympiske medaljevinnere i kunstløp
Psiloderes

se tekst i artikkelen

Psiloderes er en slekt av biller i delgruppen (underfamilien) blærebiller i familiegruppen børstebiller.

Systematisk inndeling 
Psiloderes har 1 art i Europa, mens det ytterligere finnes én art til.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

 ordenen biller, Coleoptera
 underordenen Polyphaga
 gruppen (infraorden) Cucujiformia
 overfamilien gnag- og maurbiller, Cleroidea
 familien børstebiller, Melyridae (eventuelt: Blærebiller, Malachiidae)
 underfamilien blærebiller, Malachiinae
 slekt Psiloderes Peyron 1877
 Psiloderes marraquensis
 Psiloderes zariquieyi (Pardo 1956)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider)  ISBN 8712166936

Eksterne lenker 
 
 Psiloderes – Fauna Europaea – om europeiske dyr

Børstebiller
Eckersbergmedaljen

Eckersbergmedaljen  (dansk: Eckersberg Medaillen) er en dansk utmerkelse som hvert år deles ut av Det Kongelige Akademi for de Skønne Kunster. Medaljen tildeles kunstnere som har ytet en innsats av høy kunstnerisk kvalitet innenfor den frie eller den bundne kunsten.

Eckersbergmedaljen er i bronse og ble innstiftet i 1883 etter at Akademiet på hundredårsdagen for maleren og professoren C.W. Eckersbergs fødsel (2. januar 1783) hadde vedtatt å slå en medalje til minne om han. Medaljen ble utført av medaljør Harald Conradsen i 1888.

Det deles ut et varierende antall medaljer hvert år i april måned i forbindelse med akademiets årsfest.

Inntil 1922 kaltes medaljen for Aarsmedaillen og inntil 1923 kunne den også tildeles i sølv.

Medaljen kan nå kun mottas én gang. Inntil 1922 kunne man motta den opp til to ganger.

Mottakere av Eckersbergmedaljen 
(listen er ikke fullstendig – den er komplett fra 1940)

2000-tallet

2010–

2000–2009

1900-tallet

1999–1950

1949–1900

1800-tallet

Referanser

Eksterne lenker 
 Akademiraadet - Medaljer
 Mottakere av medaljen

 
Danske kulturpriser
Utmerkelser etablert i 1883
Kunst og kultur i 1883
1883 i Danmark
Eivind Staxrud

Eivind Staxrud (født 9. januar 1973 i Ås) er en norsk gitarist og keyboardist. Han er best kjent som gitarist i rockebandet Easy Riders. I 2010 ble han medlem i Raga Rockers. Han har blant annet også spilt i Hawaii Go-Go's, Los Plantronics og Skralle Tider.

Diskografi

Raga Rockers

Album
 Shit Happens (2010)
 Fritt liv (2012)
 Faktor X (2013)
 Rockefeller 20.06.14 (2016)

Singler
 En vakker dag (2010)
 Paradox (2010)
 Radiator (2012)
 Desperado (2013)

Easy Riders

Album
 Easy Riders (2004)
 Oslo City Blues (2007)
 Easy Riders Complete (2008)

Singler
 En gang til (2004)
 Sjakk matt (2004)
 Nå kommer straffen (2007)

Los Plantronics

Album
 La Orchestra Diabolica (2003)
 Rancho Notorious! (2007)
 Organic Voodoo Soup (2011)
 Surfing Times (2015)

Singler/EP-er
 Calavera Dance Party (2004)
 Taco Tunes (2011)

Bar Room Buddies 
 Songs About Death, Trucks and Love (2009)

Skralle Tider 
 Rennå 4 turbo (1990)
 Uten hemninger (1991)

Deltar på 
 Dayib Cabdillahi Dadrux: It Happens Every Day! (1999)
 Sampeace Brown: Evolution (2000)
 Bob Marley-hyllest: Inn fra kulda: Bob Marley på norsk (2001)
 Sampeace Brown: Hilife Soul (2002)
 Ringnes Records: Ringnes 2003 (2003)
 Ramones-hyllest: A Norwegian Tribute to the Ramones – Leaving Home (2005)
 Joachim Nielsen-hyllest: Det beste til meg og mine venner (2005)
 Lasse Myrvold.hyllest: Dans til musikken (2006)
 Harald Thune: Love, Heartbreak & Drinkin' (2008)
 Bazooka Boppers: Bazooka Boppers (2008)
 Sampeace Brown: Sharing the Night Together (2008)
 Sampeace Brown: Cosmopolitan Soul (2008)
 Ziggy & The Rythm Bulldogs: Boogie Woogie Knockout (2009)
 Bazooka Boppers: Abracadabra (2009)
 Sverre Knudsen: La det brenne (2009)
 Sampeace Brown: Bridge of Hope (2011)
 Ringnes Records: The 10 Years Anniversary (2011)
 Hr. Olsen: Ukrutt (2012)
 Mona & Maria: Silent Summer (2013)
 Mona & Maria: My Sun (2013)
 Petter Baarli: You Petter B. Goode (2014)
 Suzy Dahl: Sylskarp (2015)
 Raga Rockers-hyllest: Sannhet på boks – en hyllest til Raga Rockers (2015)
 The Dirty Callahans: Tilbake til start (2015)
 Tommy Luger: El Malo Loco Kid (2016)
 Petter Baarli: Frankly My Dear, I Don't Give a Dawn! (2016)
 Terje Venstre: Må noen gå (2016)
 Oddpopp: Make It Good (2017)
 Michael Krohn: Unwanted (2017)
 Bård Christiansen: Jenny O (2018)
 Bård Christiansen: Hard Working Man (2018)

Referanser 

Raga Rockers
Norske gitarister
Norske keyboardister
Personer fra Ås kommune
Sphinginus

se tekst i artikkelen

Sphinginus er en slekt av biller i delgruppen (underfamilien) blærebiller i familiegruppen børstebiller.

Systematisk inndeling 
Sphinginus har 2 arter i Europa, disse er også slektens eneste representanter.  Systematisk blir gruppen blærebiller, enten regnet som en egen familie, Malachiidae, eller, som her, som en underfamilie av børstebiller (Melyridae).

 ordenen biller, Coleoptera
 underordenen Polyphaga
 gruppen (infraorden) Cucujiformia
 overfamilien gnag- og maurbiller, Cleroidea
 familien børstebiller, Melyridae (eventuelt: Blærebiller, Malachiidae)
 underfamilien blærebiller, Malachiinae
 slekt Sphinginus Mulsant & Rey 1867
 Sphinginus coarctatus (Erichson 1840)
 Sphinginus lobatus (Olivier 1790)

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider)  ISBN 8712166936

Eksterne lenker 
 
 Sphinginus - Fauna Europaea - om europeiske dyr

Børstebiller
Dyr formelt beskrevet i 1867
Brøndby IF (kvinner)

Brøndby IF er en dansk fotballklubb fra Brøndby utenfor København. Klubben ble stiftet 3. desember 1964. Kvinnefotball begynte tidlig på 70-tallet, like etter at Danmark hadde blitt uoffisielle verdensmestre i fotball.

På tross av den tidlige debuten, var det først i år 2000 at laget begynte å satse på kvinnefotballen. Resultatet lot fort vise seg. Allerede i 2002 ble Brøndby, sammen med Fortuna Hjørring, OB og Skovbakken valgt som de fire første såkalte «kraftsentre», det vil si klubber som Dansk Boldspild Union satset på for å fremme kvinnefotball. Allerede i 2002/03-sesongen vant Brøndby den danske elitedivisionen, noe de gjentok fem ganger. Først i 2008/09-sesongen vant et annet lag, da rivalen Fortuna Hjørring.

Referanser

Eksterne lenker 
 
 Kvindedivisionsforeningen om Brøndby

Fotballag i Danmark
Fotballag etablert i 1964
Kvinnefotballag
1964 i Danmark